CELEX: 62011CN0130
Language: et
Date: 2011-03-16 00:00:00
Title: Kohtuasi C-130/11: Eelotsusetaotlus, mille on esitanud Court of Appeal (England & Wales) (Civil Division) (Ühendkuningriik) 16. märtsil 2011 — Neurim Pharmaceuticals (1991) Ltd versus Comptroller-General pf Patents

18.6.2011   
            
            
               ET
            
            
               Euroopa Liidu Teataja
            
            
               C 179/7
            
         Eelotsusetaotlus, mille on esitanud Court of Appeal (England & Wales) (Civil Division) (Ühendkuningriik) 16. märtsil 2011 — Neurim Pharmaceuticals (1991) Ltd versus Comptroller-General pf Patents
   (Kohtuasi C-130/11)
   2011/C 179/11
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal (England & Wales) (Civil Division)
   
      Põhikohtuasja pooled
   
   
      Kaebuse esitaja: Neurim Pharmaceuticals (1991) Ltd
   
      Vastustaja: Comptroller-General pf Patents
   
      Eelotsuse küsimused
   
   
               1.
            
            
               Määruse (EMÜ) nr 1768/92 (1) [nüüd määrus (EÜ) nr 469/2009 (2)] (edaspidi „määrus 469/2009”) artikli 3 tõlgendamise kohta: kui mõnda toimeainet sisaldavale ravimile on antud müügiluba (A), siis kas artikli 3 punkt d keelab sellele ravimile täiendava kaitse tunnistuse andmist hilisema müügiloa (B) alusel, mis on antud mõne teise, kuid sama toimeainet sisaldava ravimi kohta, kui aluspatendi tagatud kaitse ei hõlma varasema müügiloaga ravimi turuleviimist artikli 4 tähenduses?
            
         
               2.
            
            
               Kui artikli 3 punkt d ei keela täiendava kaitse tunnistuse andmist, siis kas sellest tuleneb, et määruse 469/2009 artikli 13 lõike 1 kohaselt peab „ühenduse esmane müügiluba” olema selline, mis jääb aluspatendi tagatud kaitse piiresse artikli 4 tähenduses?
            
         
               3.
            
            
               Kas eespool esitatud küsimustele tuleb vastata teisiti, kui varasem müügiluba on antud mõne konkreetse näidustuse jaoks mõeldud veterinaarravimile ja hilisem müügiluba inimtervishoius kasutatavale ravimile, mis on mõeldud mõne teise näidustuse jaoks?
            
         
               4.
            
            
               Kas eespool esitatud küsimustele tuleb vastata teisiti, kui hilisema müügiloa saamiseks tuli läbida täielikult direktiivi 2001/83/EÜ artikli 8 lõikes 3 (3) (varem direktiivi 65/65/EMÜ artiklis 4 (4)) ette nähtud kord?
            
         
               5.
            
            
               Kas eespool esitatud küsimustele tuleb vastata teisiti, kui müügiloaga A hõlmatud ravimit kaitseb patent, mis kuulub täiendava kaitse tunnistuse taotlejast erinevale registreeritud omanikule?
            
         
      (1)  Nõukogu 18. juuni 1992. aasta määrus (EMÜ) nr 1768/92 ravimite täiendava kaitse tunnistuse kasutuselevõtu kohta (EÜT L 182, lk 1; ELT eriväljaanne 13/11, lk 200).
   
      (2)  Euroopa Parlamendi ja nõukogu 6. mai 2009. aasta määrus (EÜ) nr 469/2009 ravimite täiendava kaitse tunnistuse kohta (ELT L 152, lk 1).
   
      (3)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, lk 67; ELT eriväljaanne 13/27, lk 69).
   
      (4)  Nõukogu 26. jaanuari 1965. aasta direktiiv 65/65/EMÜ ravimitega seotud ning õigusnormidega kehtestatud sätete ühtlustamise kohta (EÜT 22 lk 369) (Inglise eriväljaanne, I-seeria, peatükk 1965-1967, lk 24).